Kindertrauma: Jou verlede kan jou lewe kelder | Netwerk24
Kindertrauma: Jou verlede kan jou lewe kelder
Trauma in die kinderjare kan dikwels lei tot grootmensprobleme. Gegewe die feit dat 'n mens se belangrikste tyd vir ontwikkeling tussen geboorte en die ouderdom van ses is, kan enige trauma in dié tyd langdurige skade aanrig.
Die vertroue wat 'n kind in die eerste paar jaar van haar lewe kweek, sal 'n beduidende impak hê op alle toekomstige verhoudings. As die vermoë om te vertrou dus vroeg 'n knou kry, voorspel dit niks goeds vir toekomstige verhoudings nie. En aangesien die kind se eerste en belangrikste verhouding met haar ouers gesmee moet word, is dit allerbelangrik dat hulle seker maak dat die kind se vertroue in hulle behoue bly.
Volgens kenners kan trauma wat gedurende dié vormingsjare ondervind word, lei tot verskeie probleme en sielkundige afwykings. In werklikheid kom baie van ons uit gebroke gesinne en sit baie van ons met onderdrukte en onopgeloste kindertrauma. Baie bly dan gewonde en gebroke kinders in die liggaam van 'n volwassene.